*Tämä artikkeli käsittelee jääkiekkoilijaa. Muista samannimisistä henkilöistä katso Petr Koukal.*

**Petr Koukal** (s. 16. elokuuta 1982 Žďár nad Sázavou, Tšekkoslovakia) on tšekkiläinen jääkiekkoilija ja maailmanmestari, joka pelaa Tšekin Extraliga-joukkue HK Hradec Královéssa. Hän on kahden suunnan keskushyökkääjä, jonka vahvuuksiin kuuluu luistelu ja alivoimapelaaminen. Koukalin heikkouksiin kuuluu pieni koko.

Ura
---

### Seuraura

Koukalin kasvattajaseura on HC Žďár nad Sázavou. Hän pelasi myöhemmät juniorivuotensa HC Pardubicessa, jossa Koukal voitti Extraliga juniorůn mestaruuden kausina 2000–2001 ja 2001–2002. Hän voitti molempina kausina koko sarjan tehotilaston. Jälkimmäisellä kaudella 2001–2002 Koukal sijoittui tehoilla 26+45=71 koko Extraliga juniorůn pistepörssissä toiseksi edellään vain BK Mladá Boleslavissa HC Sparta Prahassa pelannut David Vrbata. Hän jakoi myös kevään 2002 pudotuspelien pistepörssin voiton joukkuetoverinsa Josef Vítekin kanssa tehoilla 4+9=13. Koukal debytoi kauden aikana myös miesten peleissä; hän pelasi Pardubicen Extraliga-joukkueessa kymmenen runkosarja- ja yhden playoff-ottelun tehopistein 2+1=3 sekä myös yhteensä 15 ottelua lainalla 1. Národní Hokejová Ligan HC Šumperkissa.

Ensimmäisellä täydellä Extraliga-kaudellaan 2002–2003 Koukal teki 50 runkosarjaottelussa tehot 5+6=11 sekä 17 playoff-ottelussa tehot 4+3=7. Hän pelasi kauden aikana myös lainalla sarjatasoa alempana HC Hradec Královén joukkueessa, kuten myös seuraavalla kaudella 2003–2004. Kauden 2004–2005 päätteeksi Koukal voitti Tšekin-mestaruuden. Näin ollen hän edusti kaudella 2005–2006 Pardubicea myös Euroopan seurajoukkueiden mestaruusturnauksessa. Koukal pelasi kauden aikana Extraligaa myös yhdeksän ottelun verran lainalla HC Plzeňissa. Kaudella 2008–2009 hän oli Pardubicen kolmanneksi paras pistemies tehoilla 15+23=38.

Kaudella 2009–2010 Koukal nousi Pardubicen kapteeniksi. Hän oli joukkueen paras syöttäjä ja toiseksi paras pistemies Petr Sýkoran jälkeen tehoilla 13+27=40. Koukal voitti kauden päätteeksi Tšekin-mestaruuden. Kaudella 2011–2012 hän teki Extraligan yhden kauden piste-ennätyksensä tehoilla 18+33=51, joilla Koukal voitti Pardubicen sisäisen syöttöpörssin ja jakoi sisäisen pistepörssin voiton Jan Kolářin kanssa. He jakoivat koko sarjan pistepörssin viidennen sijan HC Plzeňin Jan Kovářin kanssa. Koukal voitti kauden päätteeksi Tšekin-mestaruuden ja hänet palkittiin Extraligan pudotuspelien arvokkaimpana pelaajana.

Kaudeksi 2012–2013 Koukal siirtyi kaksivuotisella sopimuksella KHL-joukkue Neftehimik Nižnekamskiin. Hän oli joukkueen toiseksi paras pistemies Jegor Milovzorovin kanssa tehoilla 14+22=36. Kaudella 2013–2014 Koukal oli hänen jälkeensä Nižnekamskin toiseksi paras pistemies tehoilla 9+10=19. 

Kaudeksi 2014–2015 Koukal siirtyi vuoden mittaisella sopimuksella KHL:n laajennusjoukkue Jokereihin. Hän muodosti siellä toimivan "LOKOMO'' – ketjun Linus Omarkin ja Steve Mosesin kanssa. Koukal edusti joukkuetta kauden aikana myös Spengler Cupissa.

Kaudeksi 2015–2016 hän siirtyi jatkamaan KHL-uraansa kaksivuotisella sopimuksella Avtomobilist Jekaterinburgin riveihin.

### Maajoukkueura

Koukal edusti Tšekkiä MM-kilpailuissa vuosina 2010, 2012, 2013 ja 2015. Vuoden 2010 turnaus päättyi maailmanmestaruuteen ja vuoden 2012 turnaus MM-pronssiin.

Muuta
-----

Koukalin isoveli Martin (s. 1978) on hiihtäjä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2001–2002 | HC Šumperk | Tšekki I | 10 | 3 | 7 | 10 | 14 | – | – | – | – | – |
|  | HC Pardubice | ČEL | 10 | 2 | 1 | 3 | 0 | 1 | 0 | 0 | 0 | 0 |
| 2002–2003 | HC Hradec Králové | Tšekki I | 11 | 6 | 1 | 7 | 0 | – | – | – | – | – |
|  | HC Pardubice | ČEL | 50 | 5 | 6 | 11 | 14 | 17 | 4 | 3 | 7 | 0 |
| 2003–2004 | HC Hradec Králové | Tšekki I | 7 | 1 | 3 | 4 | 6 | 2 | 0 | 0 | 0 | 0 |
|  | HC Pardubice | ČEL | 46 | 2 | 12 | 14 | 20 | 5 | 1 | 0 | 1 | 2 |
| 2004–2005 | HC Pardubice | ČEL | 49 | 4 | 6 | 10 | 30 | 16 | 2 | 5 | 7 | 6 |
| 2005–2006 | HC Pardubice | ČEL | 43 | 2 | 10 | 12 | 38 | – | – | – | – | – |
|  | HC Plzeň | ČEL | 9 | 1 | 4 | 5 | 2 | – | – | – | – | – |
| 2006–2007 | HC Pardubice | ČEL | 52 | 7 | 10 | 17 | 48 | 17 | 3 | 0 | 3 | 14 |
| 2007–2008 | HC Pardubice | ČEL | 50 | 6 | 12 | 18 | 34 | – | – | – | – | – |
| 2008–2009 | HC Pardubice | ČEL | 51 | 15 | 23 | 38 | 48 | 7 | 1 | 4 | 5 | 2 |
| 2009–2010 | HC Pardubice | ČEL | 52 | 13 | 27 | 40 | 38 | 13 | 2 | 10 | 12 | 6 | MM | 9 | 0 | 2 | 2 | 2 |
| 2010–2011 | HC Pardubice | ČEL | 50 | 13 | 16 | 29 | 38 | 9 | 5 | 3 | 8 | 18 |
| 2011–2012 | HC Pardubice | ČEL | 51 | 18 | 33 | 51 | 46 | 18 | 6 | 3 | 9 | 4 | MM | 7 | 2 | 1 | 3 | 0 |
| 2012–2013 | Neftehimik Nižnekamsk | KHL | 52 | 14 | 22 | 36 | 43 | 4 | 1 | 1 | 2 | 14 | MM | 5 | 2 | 0 | 2 | 4 |
| 2013–2014 | Neftehimik Nižnekamsk | KHL | 46 | 9 | 10 | 19 | 34 | – | – | – | – | – |
| 2014–2015 | Jokerit | KHL | 56 | 12 | 18 | 30 | 36 | 10 | 2 | 4 | 6 | 8 | MM | 10 | 1 | 0 | 1 | 6 |
| 2015–2016 | Avtomobilist Jekaterinburg | KHL | 59 | 11 | 26 | 37 | 46 | 6 | 0 | 2 | 2 | 6 | MM | 7 | 0 | 0 | 0 | 2 |
| 2016–2017 | Avtomobilist Jekaterinburg | KHL | 56 | 12 | 13 | 25 | 77 | – | – | – | – | – |
| 2017–2018 | HK Hradec Králové | ČEL | 50 | 12 | 25 | 37 | 34 | 12 | 2 | 3 | 5 | 4 | OK | 6 | 1 | 0 | 1 | 2 |
| 2018–2019 | HK Hradec Králové | ČEL | 43 | 10 | 14 | 24 | 59 | 2 | 0 | 0 | 0 | 0 |
| 2019–2020 | HK Hradec Králové | ČEL | 46 | 5 | 8 | 13 | 22 | 2 | 1 | 0 | 1 | 0 |
| 14 kautta | yhteensä | ČEL | 652 | 115 | 207 | 322 | 471 | 119 | 27 | 31 | 58 | 56 |
| 5 kautta | yhteensä | KHL | 269 | 58 | 89 | 147 | 236 | 20 | 3 | 7 | 10 | 28 |

Lähteet
-------

* Petr Koukal The Internet Hockey Databasessa (englanniksi)
* Petr Koukal *Elite Prospects*. Everysport Media Group AB.  (englanniksi)

### Viitteet

1. ↑  Jääkiekkoilijoiden matka tähtiin. Arto Mertanen. 2014. Kustannus Haarikka.*lähde tarkemmin?*
2. 1 2 3 4 5 6  Petr Koukal *Elite Prospects*. Everysport Media Group AB.  (englanniksi)
3. ↑  Jokereiden haaviin kokenut tšekki  3.7.2013. Jatkoaika.com. Viitattu 9.6.2014.
4. ↑  KHL-seura vahvisti napanneensa MM-kisoista tutun Jokerit-hyökkääjän  16.5.2015. SuomiKiekko. Viitattu 4.6.2015.
5. ↑  Jokerisentteri: "Pelaajille pahin paikka" *Iltalehti*.  16.9.2014. Alma Media Suomi Oy. Viitattu 17.9.2014.